Wat is vryheid – Genade # 2 | ekke dink
Wat is vryheid – Genade # 2
Posted by ekkedink on 25/08/2007
Genade vervolg : My opsomming van Charles Swindoll se “Grace Awakening”.
Vorige keer afgesluit met die vraag wat vryheid is? Ons is uit genade gered tot vryheid. Baie gelowiges is bang vir die Christelike vryheid omdat hulle meen dis ‘n verskoning om “mal” te gaan en net aan te hou sonde doen. In ‘n sin is hulle reg? Ware genadeverkondiging klink inderdaad of ‘n mens “sag” is rondom sonde; dit klink asof ‘n mens sê jy kan maar “mal” gaan. Trouens, die gemeente in Rome het dieselfde vraag vir Paulus gevra: “Moet ons dan nou aanhou sonde doen sodat die genade kan meer word?” (Rom 6:1 ev). Natuurlik nie. Indien jy sou, verstaan jy natuurlik nie wat met Jesus en sy lydensweg gebeur het nie. As jy dít verstaan, kan jy nooit mors met sonde nie, want dit het Jesus se lewe gekos om jou te red van die ewige dood! Hoe kan ons dan verhoed om nie die genade te vermors nie?
Besef dat genade ‘n voorreg is. Jy het dit nie verdien nie (Eff 2:8-10). Jy’t geen bydrae gelewer nie.
Wat is die vryheid dan?
God wil hê ons moet die lewe geniet; én ander help om die lewe te geniet. Om dit te kan doen, moet ons leer wat vryheid is. Kom ons kyk na Rom 6 waar die Romeine die vraag gevra het.
Rom 6:1 (eerste vraag) Moet ons aanhou sonde doen?
In plaas daarvan om die voordele van hulle vryheid onder God te beoefen, hou hulle aan om onder die oorheersing van die “ou natuur” te leef.
Ons is vry gemaak van ons vorige meester – die sonde
kies die Bybel en geniet ‘n lewe vol seëninge;
Ongehoorsaamheid kan ‘n lewenstyl word.
Rom 6:15: (tweede vraag) Moet ons nou doelbewus sonde doen…
Sonde kan vergewe word, maar die “littetekens” gaan nie verdwyn nie. Gebruik die vryheid met verantwoordelikheid. (1 Kor 8; 1 Kor 10:23-31; Gal 2:4; Gal 5:1-11; 1Pet 2:16)
This entry was posted in teologies and tagged genade, grace awakening, grace killing, skynheiliges, sonde, swindoll, veroordelend, vryheid, wettisisme. Bookmark the permalink.
3 responses to “Wat is vryheid – Genade # 2”
03/02/2009 om 10:19
Ek het ook uitgevind dat Christus net een maal vir my sondes gesterf het.Hy gaan nooit weer vir iemand se sondes sterf nie.As ek dit nie kan glo nie en hoop dat ek eendag deur n goeie kerklewe of enige dade gered sal word dan dwaal ek.Dit is slegs genade!Verniet!Ek het nie en sal nooit enige aandeel daarin he nie.Ek lees vanoggend weer vd owerspelige vrou in Joh 8.en ek sien hoe die kerkleiers n vrou voor Jesus sleep en van n geweldige sonde beskuldig.Die verhaal verder ken ons.Maar ek wonder was hierdie vrou die volgende keer in die tempel waar hulle haar gaan verkla het OF was dit maar weer net aanklaers wat opgedaag het?Sy gloek, sou te bang wees om daar te kom want sy kon dalk weer gegryp word.En ek sien weer dit is net genade!Ek bid nooit meer (vergewe my sondes nie)Want volgens Hebreers IS dit net eenmaal vergewe (VOLKOME) en kan ek nooit vir JESUS se (ek dink ek moet help, JY het dalk net vergeet om ales reg te doen)Dit sien ek as Godslastering.Ek ag sy bloed wat ook vir my gevloei het rein genoeg om die totale werk te gedoen het. GENADE vir jou! Dit is vir ons almal genoeg.
06/02/2009 om 09:31
Weer ek. Ek lees toe verder in die boek Joh. van n blinde man van geboorte af wie se sig met spoeg en klei herstel is. Hy word egter uit die tempel geban en ek wonder as Jesus se skape uitgeban word of Hy nog self welkom sal wees?…..Net om n entjie verder die antwoord te vind. In hoofstuk 10 wil dieselfde mense wat die blinde uitgeban het Jesus in dieselfde tempel(Die huis van die Here stenig)en moet Hy letterlik Van hul vlug.DINK U HY SIEN DIT NOG AS SY HUIS?Dink u Hy is nou al welkom daar?
Mag die Gees ons open !